Buxoroda do‘konni o‘margan yigit uyiga yetmasdan qo‘lga tushdi

Buxoro shahrida yashovchi 25 yoshli ishsiz yigit minimarketni o‘marishga qaror qildi, deb xabar bermoqda “Na Postu” gazetasi.

Tunni kutib, do‘konlardan biridan oziq-ovqat mahsulotlarini o‘g‘irladi. Uyga qaytayotganda esa yon-atrofda patrul xizmatini amalga oshirayotgan ichki ishlar organlari xodimlariga duch keldi.
Ularning savollariga g‘aliz javob qaytargan yigitni qo‘lga olib, eng yaqin ichki ishlar organiga olib borishga to‘g‘ri keldi. U yerda yigit o‘z qilmishiga iqror bo‘ldi. Ushbu ish yuzasidan jinoyat ishi qo‘zg‘atilgan.